大曆年浙東聯唱集 自雲門還泛若耶入鏡湖寄院中諸公
作者：浙東衆詩人
朝代：唐

paragraphs: （謝良弼呂渭鄭槩嚴維裴晃陳允初蕭幼和〖不詳〗）山中秋賞罷，溪上晚歸時。
（謝良弼）出谷秦人望，經湖謝客期。
（呂渭）日斜愁路遠，風橫畏舟遲。
（鄭槩）章句懷文友，途程問檝師。
（嚴維）淺沙遊蚌蛤，危石起鸕鷀。
（裴晃）落葉飛孤戍，橫塘向古祠。
（允初）行行多興逸，無處不相思。
（蕭幼和）。